CELEX: 52008SC1903
Language: lt
Date: 2008-05-19
Title: Pasiūlymas Tarybos sprendimas dėl Europos bendrijos pozicijos Energijos bendrijos ministrų taryboje nustatymo (Briuselis, 2008 m. birželio 27 d.)

LT

LT        LT
 ---pagebreak---                   EUROPOS BENDRIJŲ KOMISIJA

                                                    Briuselis, 2008.5.19
                                                    SEK(2008) 1903 galutinis

                                       Pasiūlymas

                               TARYBOS SPRENDIMAS

     dėl Europos bendrijos pozicijos Energijos bendrijos ministrų taryboje nustatymo
                            (Briuselis, 2008 m. birželio 27 d.)

                                   (pateikta Komisijos)

LT                                                                                     LT
 ---pagebreak---                               AIŠKINAMASIS MEMORANDUMAS

     Energijos bendrijos ministrų taryba susitiks 2008 m. birželio 27 d Briuselyje. Kad Europos
     bendrija galėtų dalyvauti priimant svarbius sprendimus, būtina nustatyti Europos bendrijos
     poziciją pagal Sutarties 300 straipsnį ir laikantis 2006 m. gegužės 29 d. Tarybos sprendimo
     dėl Energijos bendrijos sutarties sudarymo Europos bendrijos vardu nuostatų.

LT                                               2                                                 LT
 ---pagebreak---                                              Pasiūlymas

                                    TARYBOS SPRENDIMAS

        dėl Europos bendrijos pozicijos Energijos bendrijos ministrų taryboje nustatymo
                               (Briuselis, 2008 m. birželio 27 d.)

     EUROPOS SĄJUNGOS TARYBA,

     atsižvelgdama į Europos bendrijos steigimo sutartį, ypač į jos 300 straipsnio 2 dalies antrą
     pastraipą,

     atsižvelgdama į Tarybos sprendimą dėl Energijos bendrijos sutarties sudarymo Europos
     bendrijos vardu (2006/500/EB, 2006 m. gegužės 29 d.), ypač jo 4 ir 5 straipsnius,

     atsižvelgdama į Komisijos pasiūlymą,

     NUSPRENDĖ:

                                        Vienintelis straipsnis

     Šio sprendimo priede išdėstyta Bendrijos pozicija, kurios ji laikysis Briuselyje 2008 m.
     birželio 27 d. Energijos bendrijos ministrų tarybos susitikime aptariant klausimus,
     patenkančius į Sutarties 300 straipsnio 2 dalies antros pastraipos taikymo sritį.

     Priimta Briuselyje

                                                Tarybos vardu
                                                Pirmininkas

LT                                                3                                                 LT
 ---pagebreak---                                            PRIEDAS
                                    Europos bendrijos pozicija

     • Europos bendrija patvirtina, kad Energijos bendrijos sekretoriato direktorius 2007 m.
       biudžetą įvykdė.

     • Europos bendrija pritaria sprendimo dėl 2006 m. lapkričio 9 d. Komisijos sprendimo, iš
       dalies keičiančio Reglamento (EB) Nr. 1228/2003 dėl prieigos prie tarpvalstybinių elektros
       energijos mainų tinklo sąlygų priedą, įgyvendinimo priėmimui. Europos bendrijos pozicija
       šiuo klausimu grindžiama šiais principais:

             – sprendimas, kurį dar turi patvirtinti Energijos bendrijos ministrų taryba, negali
               turėti poveikio Reglamentui (EB) Nr. 1228/2003 ir, svarbiausia, juo negalima
               keisti reglamento priedo 3.2 punkte nustatytų septynių regionų;

             – sprendimu nustatomas regionas, kurį sudaro susitariančiosios šalys ir valstybės
               narės, turinčios tiesioginę jungiamąją elektros liniją su mažiausiai viena
               susitariančiąja šalimi;

             – į sprendimą įtraukiama persvarstymo sąlyga siekiant atsižvelgti į naujus tinklus ir
               rinkos pokyčius, pavyzdžiui, į naujas jungiamąsias elektros linijas.

     • Europos bendrija pritaria procedūrinio akto dėl Energijos bendrijos sutarties 90–93
       straipsnių, susijusių su ginčų sprendimu, įgyvendinimo priėmimui.

LT                                                4                                                  LT